Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10-ispr., 90/11, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19 i 64/20) i članka 3. Pravilnika o načinu i postupku zapošljavanja, Osnovna škola Bogumila Tonija raspisuje:

**NATJEČAJ**

**za popunu radnog mjesta**

1. **TAJNIK/CA ŠKOLE - 1 izvršitelj/ica na neodređeno vrijeme s punim radnim vremenom**

Na natječaj se mogu javiti osobe oba spola, sukladno Zakonu o ravnopravnosti spolova.

Uvjeti: prema članku 105. i 106. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10-ispr., 90/11, 16/12, 86/12, 126/12-pročišćeni tekst, 94/13, 152/14, 7/17, 68/18, 98/19 i 64/20) dalje u tekstu: Zakon o odgoju i obrazovanju) odnosno moraju imati završeni:

a) sveučilišni diplomski studij pravne struke ili specijalistički diplomski stručni studij javne uprave

b) preddiplomski stručni studij upravne struke, ako se na natječaj ne javi osoba iz točke a)

Uz potpisanu prijavu (u kojoj se moraju navesti osobno ime, adresa stanovanja i kontakt podaci) kandidati su dužni priložiti i životopis, dokaz o stečenoj razini i vrsti obrazovanja, dokaz o državljanstvu, elektronički zapis HZMO (staž osiguranja) ili potvrdu o podacima evidentiranim u bazi podataka Hrvatskog zavoda za mirovinsko osiguranje, i uvjerenje da protiv osobe nije pokrenut i ne vodi se kazneni postupak glede zapreke za zasnivanje radnog odnosa prema članku 106. Zakona o odgoju i obrazovanju (ne starije od dana objave natječaja).

Priložene isprave dostavljaju se u neovjerenoj preslici uz obvezu kandidata da nakon izbora dostavi izvornik isprava. Kandidat koji bude izabran, dužan je dostaviti izvornike traženih isprava prije zaključivanja ugovora o radu.

Osoba koja ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17 i 98/19) uz prijavu na natječaj dužna je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja poveznica: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje (razgovor s kandidatima) prema odredbama Pravilnika o načinu i postupku zapošljavanja koji je dostupan na mrežnim stranicama škole [www.os-bogumil-toni-samobor.skole.hr](http://www.os-bogumil-toni-samobor.skole.hr)

Kandidat je obvezan odazvati se pozivu na razgovor, u protivnom sa smatra da je odustao od prijave na natječaj.

Podnošenjem prijava na natječaj, kandidat daje izričitu privolu Osnovnoj školi Bogumila Tonija, Samobor da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („Narodne novine“, broj 42/18).

**Pisane prijave s potrebnom dokumentacijom o ispunjavanju uvjeta iz natječaja dostaviti u roku od 8 dana od dana objave natječaja neposredno, ili na adresu:**

OSNOVNA ŠKOLA BOGUMILA TONIJA

IVANA PERKOVCA 90

10430 SAMOBOR s naznakom „za natječaj“

Na web stranici škole objavit će se vrijeme i mjesto održavanja razgovora, trajanje razgovora te područje provjere znanja  kao i obavijest o izboru kandidata  po završetku natječajnog postupka.

Nepravovremene i nepotpune prijave neće se razmatrati.

Kandidat prijavljen na natječaj bit će obaviješten putem mrežne stranice školske ustanove  najkasnije u roku od osam  dana od dana sklapanja ugovora o radu s odabranim kandidatom. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 12. stavku2.Pravilnika.

Natječaj je objavljen dana 27. kolovoza 2020 na mrežnoj stranici i oglasnoj ploči Osnovne škole Bogumila Tonija, Ivana Perkovca 90, Samobor, te mrežnoj stranici i oglasnoj ploči Hrvatskog zavoda za zapošljavanje.

KLASA: 602-02/20-37/04

URBROJ: 238/27-12-02-20-1

RAVNATELJICA

Milena Kolarec, prof.